**Implementačný manuál**

**Firemný audit**

**Národný projekt Horizontálna podpora malého a stredného podnikania**

Služba je poskytovaná v súlade s národným projektom *Horizontálna podpora malého a stredného podnikania*, ITMS kód projektu 401101A322 a komponentom 1 *Schémy minimálnej pomoci na horizontálnu podporu malého a stredného podnikania v SR z prostriedkov Programu Slovensko 2021 – 2027 (DM – 19/2024)* v úplnom znení zverejnenej v Obchodnom vestníku 81/2024 dňa 25. 04. 2024.

Poskytovateľ: Vykonávateľ:

**Ministerstvo hospodárstva SR Slovak Business Agency**

Mlynské nivy 44/a Karadzičova 7773/2

827 15 Bratislava 811 09 Bratislava

[www.mhsr.sk](http://www.mhsr.sk) [www.npc.sk](http://www.npc.sk)

[www.opvai.sk](http://www.opvai.sk) [www.sbagency.sk](http://www.sbagency.sk)

Telefón: +421 2 485 41 111 Telefón: + 421 2 20 363 100

1. **Vymedzenie pojmov**

**Národný projekt Horizontálna podpora malého a stredného podnikania**  – je projekt Ministerstva hospodárstva ako Sprostredkovateľského orgánu pre Program Slovensko 2021 - 2027, ktorý je spolufinancovaný Európskym fondom regionálneho rozvoja (ďalej len „**Projekt**“). V štruktúre Programu Slovensko 2021 - 2027, Projekt pokrýva oblasť zlepšovania podnikateľského prostredia, špecificky rozvoj a rast konkurencieschopných MSP v území Slovenskej republiky.

**Schéma minimálnej pomoci na horizontálnu podporu malého a stredného podnikania v SR z prostriedkov Programu Slovensko 2021 – 2027** (DM – 19/2024) – je záväzný dokument, ktorý komplexne upravuje poskytovanie pomoci (ďalej len ,,**Schéma**“). Ministerstvo hospodárstva SR ako poskytovateľ poverilo realizáciou Schémy v rozsahu komponentov 1 až 4 Schémy Slovak Business Agency ako vykonávateľa (ďalej len „**SBA**“).

**Firemný audit** – aktivita komponentu 1 Schémy[[1]](#footnote-2), ktorej výsledkom je zhodnotenie aktuálneho nastavenia procesov, analýza procesov a návrh odporúčaní na ich zlepšenie (ďalej len „**Firemný audit**“). Ako širší pojem zahŕňa kontrolu rôznych aktivít a činností firmy v rôznych oblastiach s cieľom analyzovať, identifikovať a zavádzať potrebné zmeny pre lepšie využitie príležitostí, alebo naopak s cieľom odhaľovať hrozby, ktoré by bránili dôslednej implementácii firemných stratégií.

**Výzva na predkladanie žiadostí o poskytnutie pomoci formou podnikateľského vouchera na firemný audit** – je vyhlásená Ministerstvom hospodárstva Slovenskej republiky v zastúpení SBA, predmetom ktorej je stanovenie podmienok pre poskytnutie pomoci formou podnikateľského vouchera na firemný audit (ďalej len „**Výzva**“). Výzva je zverejnenána webovom sídle [www.npc.sk](http://www.npc.sk).

**Žiadosť o poskytnutie pomoci formou podnikateľského vouchera na firemný audit**– je dokument vrátane príloh, na základe ktorého je možné žiadať o poskytnutie pomoci v rámci Výzvy (ďalej len „**Žiadosť**“).

**Žiadateľ** – je subjekt, ktorý na základe Výzvy podal Žiadosť.

**Prijímateľ** – je subjekt spĺňajúci podmienky uvedené na str. 4 a 5 toho manuálu, Schémy a/alebo Výzvy, ktorého Žiadosť bola schválená a ktorý následne uzatvoril *Zmluvu o poskytnutí pomoci formou podnikateľského vouchera na firemný audit*.

**Zmluva** – písomná *Zmluva o poskytnutí pomoci formou podnikateľského vouchera na firemný audit* medzi Ministerstvom hospodárstva SR v zastúpení SBA ako poskytovateľom pomoci a úspešným Žiadateľom. Zmluva upravuje práva a povinnosti zmluvných strán priposkytnutí pomoci formou podnikateľského voucheranaFiremný audit.

**Predpokladaný rozsah a odhad ceny firemného auditu** (povinná príloha Žiadosti) – predpísaný formulár, ktorý detailne zaznamenáva popisuje plánovaný Firemný audit. Žiadateľ v ňom jasne, zrozumiteľne a komplexne predstaví obsah a predpokladaný rozsah Firemného auditu a odhad jeho ceny.

1. **Čo zabezpečí služba (Opravené výdavky)**

Za oprávnené výdavky komponentu 1 Schémy[[2]](#footnote-3) sa považujú výdavky, ktoré SBA uhradí po poskytnutí/vytvorení Firemného auditu oprávneným riešiteľom.

**Ide o výdavky za realizáciu Firemného auditu pri vopred definovanom rozsahu aktivít potrebných na túto realizáciu.**

Na poskytnutie pomoci nie je právny nárok. Kapacitné a rozpočtové možností pri jednotlivých Výzvach sú v kompetencii Výberovej komisie (ďalej len **(Komisia“).** Rozsah pomoci bližšie definuje Výzva.

1. **Komu môže byť poskytnutá pomoc –formálne podmienky**

Právnická osoba alebo fyzická osoba – podnikateľ (živnostník) spĺňajúca nasledovné podmienky:

* spĺňa definíciu mikro, malého a stredného podniku (MSP),
* od jej vzniku  ku dňu podania Žiadosti uplynuli viac ako 3 roky,
* sídli na území v jednom zo samosprávnych krajov Slovenskej republiky,
* Správne, pravdivé a úplné vyplnenie Žiadosti.

Ďalšie podmienky – postup prihlásenia

* zapojenie sa do služby prostredníctvom aktuálne otvorenej Výzvy dostupnej na [www.npc.sk](http://www.npc.sk) a to odoslaním formulára Žiadosti,
* v rámci jednej Výzvy je možné schváliť iba jednu Žiadosť Žiadateľa,
* zúčastniť sa a prezentovať Žiadateľa a plánovaný Firemný audit komisii.
1. **Posudzovanie Žiadostí v 1. kole**

Po prijatí Žiadosti SBA skontroluje formálne náležitosti a úplnosť Žiadosti a splnenie podmienok Výzvy. Žiadosť, vrátane príloh, je potrebné vyplniť dôsledne a úplne. Žiadosť, ktorá nie je vyplnená vo všetkých častiach, nedoručenie príloh alebo poslanie prázdnych príloh sa klasifikuje ako doručenie neúplnej Žiadosti.

**V prípade doručenia neúplnej Žiadosti SBA vyzve žiadateľa na doplnenie chýbajúcich informácií, príloh Žiadosti. Žiadateľ je povinný chýbajúce informácie alebo prílohy Žiadosti doplniť v lehote do** **5 pracovných dní od doručenia výzvy na doplnenie Žiadosti.**

Kontrola formálnych podmienok a kontrola predložených povinných dokumentov predstavuje prvé kolo výberového procesu. V prípade, že Žiadosť nie je úplná alebo nie je v súlade s podmienkami uvedenými vo Výzve a Žiadateľ ani po dožiadaní Žiadosť nedoplní v stanovenej lehote, Žiadosť nebude schválená.

1. **Posudzovanie Žiadostí v 2. kole**

Žiadosti, ktoré spĺňajú formálne podmienky budú predložené na odborné posúdenie komisii. Žiadateľ sa príslušnej komisie zúčastňuje **osobne alebo prostredníctvom audiovizuálnych prostriedkov**. Na komisii predstaví a popíše plánovaný audit, účel auditu, svoje podnikanie a očakávaný prínos.

O výsledkoch posudzovania Žiadostí budú Žiadatelia informovaní. Výsledky posudzovania Žiadostí budú zároveň verejne prístupné na webovom portáli [www.npc.sk](http://www.npc.sk) v sekcii Aktuality/Výsledky výziev (najneskôr do 10 pracovných dní od zasadnutia Komisie.).

Úspešní Žiadatelia sú povinní do 3 pracovných dní od oznámenia schválenia ich Žiadosti záväzne potvrdiť svoj pretrvávajúci záujem o službu v rozsahu akom bola komisiou schválená a poskytnúť súčinnosť potrebnú pre vypracovanie Zmluvy a následného výberu oprávneného riešiteľa. Za deň poskytnutia pomoci sa považuje nadobudnutie účinnosti Zmluvy.

Predpokladaná výška poskytnutej pomoci bude v Zmluve uvedená ako maximálna možná výška hodnoty podnikateľského voucheranaFiremný audit. Skutočná výška poskytnutej pomoci bude známa po uhradení výdavkov oprávnenému riešiteľovi na základe Zmluvy.

1. **Kritériá posudzovania Žiadostí**

Pre schválenie Žiadosti je nevyhnutné splnenie formálnych podmienok a úspešné schválenie komisiou.

Zoznam kritérií:

* spracovanie Žiadosti a motivácia Žiadateľa,
* zhodnotenie podnikania Žiadateľa a pridanej hodnoty jeho produktov,
* spracovanie povinnej prílohy – Predpokladaný rozsah a odhad ceny firemného auditu

Hodnotí sa, či Žiadateľ:

* Prehodnotil a predstavil aktuálny stav svojho podniku na určenie svojich potrieb a cieľa navrhovaného Firemného auditu. Spravil prehľad o možnostiach Firemných auditov na trhu, aby v Žiadosti mohol konkretizovať jeho rozsah a zameranie?
* Uviedol v Žiadosti dostatok informácií na vyhodnotenie jeho potrieb a určenie prínosov poskytnutia Služby? Je produkt Žiadateľa konkurencieschopný? Je Žiadateľ v štádiu, v ktorom mu hrozí zánik a prínosy Služby by ho mohli odvrátiť? Je rozsah navrhovaného Firemného auditu v prílohe špecifikovaný?
* Je plánovaný Firemný audit pre Žiadateľa relevantný? Sú možnosti zmeny, ktoré navrhovaný Firemný audit prinesie, dostatočné na to, aby Žiadateľ naplnil ciele, ktoré si ním stanovil? Je plánovaný Firemný audit na trhu realizovateľný, tak ako ho Žiadateľ opisuje?

... a iné.

1. **Kritériá hodnotenia výstupov a dopadov pomoci**

Po realizácii Firemného auditu je Prijímateľ povinný do lehoty uvedenej v Zmluve odovzdať *Správu z firemného auditu* a *Záverečné hodnotenie a spätnú väzbu*, ktoré budú predmetom vyhodnocovania komisiou podľa nasledovného zoznamu kritérií:

* Boli zmluvné výstupy odovzdané kompletne, v minimálnom rozsahu a vo forme, ktorú určuje Zmluva?
* Bol výstup Firemného auditu v súlade s príslušnou Výzvou a Zmluvou po stránke rozsahu a požadovanej štruktúry v súlade s objednávkou?
* Bol proces výberu subjektu, ktorý Firemný audit poskytoval/vytváral v súlade so Zmluvou?

Komisia môže od Prijímateľa požadovať dokumentáciu dopracovať.

1. Článok G) bod 1. písm. a) podbod (i) Schémy [↑](#footnote-ref-2)
2. Článok G) bod 1. písm. a) podbod (i) Schémy [↑](#footnote-ref-3)